CELEX: 31987R2047
Language: el
Date: 1987-07-10 00:00:00
Title: Κανονισμός (ΕΟΚ) αριθ. 2047/87 της Επιτροπής της 10ης Ιουλίου 1987 για αναστολή του προκαθορισμού της εισφοράς κατά την εισαγωγή για ορισμένα σιτηρά

Avis juridique important

|

31987R2047

Κανονισμός (ΕΟΚ) αριθ. 2047/87 της Επιτροπής της 10ης Ιουλίου 1987 για αναστολή του προκαθορισμού της εισφοράς κατά την εισαγωγή για ορισμένα σιτηρά  

Επίσημη Εφημερίδα αριθ. L 192 της 11/07/1987 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 2047/87 ΤΗΣ ΕΠΙΤΡΟΠΗΣ  της 10ης Ιουλίου 1987  για αναστολή του προκαθορισμού της εισφοράς κατά την εισαγωγή για ορισμένα σιτηρά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 15 παράγραφος 7 πρώτο εδάφιο,  Εκτιμώντας:  ότι το άρθρο 15 παράγραφος 7 του κανονισμού (ΕΟΚ) αριθ. 2727/75 προβλέπει τη δυνατότητα αναστολής της εφαρμογής των διατάξεων των σχετικών με τον προκαθορισμό των εισφορών, αν η κατάσταση της αγοράς επιτρέπει τη διαπίστωση υπάρξεως δυσχερειών που οφείλονται στην εφαρμογή αυτών των διατάξεων, ή αν πρόκειται να δημιουργηθούν τέτοιες δυσχέρειες·  ότι η διατήρηση του καθεστώτος υπάρχει κίνδυνος να προκαλέσει τον προκαθορισμό, βραχυπρόθεσμα, εισφορών για ποσότητες σημαντικά μεγαλύτερες από τις ποσότητες που θα προβλέπονται υπό κανονικότερες συνθήκες·  ότι η ανωτέρω περιγραφείσα κατάσταση απαιτεί την προσωρινή αναστολή της εφαρμογής των διατάξεων που αφορούν τον προκαθορισμό των εισφορών για το εν λόγω προϊόν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προκαθορισμός των εισφορών εισαγωγής για ορισμένα σιτηρά που υπάγονται στις διακρίσεις 10.07 Β και Γ ΙΙ του κοινού δασμολογίου αναστέλλεται από τις 11 Ιουλίου μέχρι τις 31 Αυγούστου 1987.  Άρθρο 2  Ο παρών κανονισμός αρχίζει να ισχύει στις 11 Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 182 της 3. 7. 1987, σ. 40.